Kromatering

=Kromatering=

"metode for korrosjonsvern av metaller, særlig magnesium, sink og deres legeringer, ved dypping i en løsning av kromsyre eller kromat. Kromatering anvendes ofte som underlag for maling." [1]

**Prosessen**
Kromatering er en overflatebehandlingsprosess som gjøres for å passivere metall-legeringer, øke motstanden mot korrosjon, bedre heftegenskapene i forbindelse med maling og beholde elektrisk konduktivitet. Prosessen skjer ved at emnet senkes ned i et bad av oppvarmet kromsyre, og emnets overflate reagerer med syra, og noe av metallet løses opp det avlegges et tynt beskyttende lag med kompleks kromat. Aluminium, magnesium, sink, kadmium, og stål kan fordelaktig behandles ved denne prosessen. Prosessen er ikke spesiellt miljøvennlig, og det er forbundet risiko for hudkreft med Cr(VI) som brukes i prosessen. Det jobbes mye med å erstatte tradisjonell kromatering med mer miljøvennlige prosesser. [2]&[3]

Figur 1: Skisse av enkel kromateringsprosess. [2]

Figur 2: Eksempel på kromatering av stål. [3]

media type="youtube" key="6zWed-NISUY" height="315" width="420" Video 1: Komplett kromateringsprosess av aluminium. [4]

**Egenskaper**
Kromateringen gir overflaten en gull-/oliven-farge, og i noen tilfeller sort, avhengig av beleggtykkelse. Tykkelsen på kromateringsbelegget varierer fra noen få nanometer, til et par mikrometer. Hovedsaken til at en behandler metaller ved denne prosessen, er for å bedre de korrosive egenskapene, og samtidig skape bedre heft for maling. [2]&[3]

Materialer
Aluminium, sink, kadmium, kobber, sølv, magnesium og tinn-legeringer kan behandles ved kromatering. Sammensetningen av kromaterings-løsningen avhenger, og varierer i forhold til hvilket materiale som skal behandles. [2]&[3]

Økonomi
Prosessen er billigere enn anodisering, men dyrere enn fosfatering. Investeringskostnadene er relativt lave, og driftskostnadene er lave. [2]

Miljø
Personlig kontakt med syrer og avdamp må unngås. Riktig avfallshåndtering er avgjørende. Kromat gir økt risiko for hudkreft. [2]

Referanser
[1]: Kromatering, [|www.snl.no/kromatering], 22.08.2012 [2]: EduPack 2012, ProsessUniverse, Surface treatment, Surface coatings, Chemical conversion coatings, Chromating and phosphating [3]: Kromatering, [], 23.08.2012 [4]: Chromate Conversion on Aluminium (Alodine), []